Source: http://www.sapi.sk/oznam-pre-prevadzkovatelov-a-instalaterov-malych-zdrojov-do-10-kw-v-regione-ssed/
Timestamp: 2017-09-25 09:56:04+00:00
Document Index: 11060010

Matched Legal Cases: ['§4', '§ 4', '§4', '§ 4', '§ 4', '§ 4', '§ 4']

Oznam pre prevádzkovateľov a inštalatérov malých zdrojov do 10 kW v regióne SSED | SAPI.sk
Ivana Kukanová / 07/09/2017
Pokračovanie článku http://www.sapi.sk/reakcia-na-listy-sse-d-malym-vyrobcom-elektriny/
radi by sme vás informovali ohľadom listov, ktoré posielala SSED malým výrobcom elektriny. Uskutočnili sme osobné stretnutie s generálnym riaditeľom SSED p. Štrpkom a predsedom predstavenstva p. Čuprom.
Chceli sme vedieť podrobnosti a diskutovali sme s nimi o tejto situácii.
Problematickým bodom sa okrem nedodržania požadovaných technických postupov (viď nižšie) stáva hlavne nenahlásenie spustenia malého zdroja do prevádzky. Toto má za dôsledok, že môže dôjsť k nepríjemným situáciám pre technika pracujúceho v teréne.
Obdobné individuálne problematické inštalácie sú však evidované aj v iných regiónoch. Možným dôsledkom problematických inštalácii môže byť v súlade so zákonom až odpojenie takýchto elektrární.
Na základe stretnutia by sme Vám chceli odporúčať nasledovné:
– realizácia Vašej inštalácie musí byť v súlade so schváleným technickým riešením, ktoré ste poskytli SSED,
– je nutné zamedziť pretokom do distribučnej sústavy, ktoré by ste v zmysle technickej dokumentácii mali mať realizované – teda buď batérie alebo adekvátna regulácia výkonu striedačov​,
– nie je možné tolerovať zo strany SSED kontinuálnu dodávku do siete,
– v prípade pochybností je nutné komunikovať priamo so SSED, termín uvedený v liste je hlavne na naštartovanie procesov, ktoré majú dať problematické inštalácie do poriadku.
Dôrazne by sme vám však chceli pripomenúť povinnosti vyplývajúce zo zákona a to:
– pre malé zdroje do 10 kW, čerpajúce prostriedky z programu Zelená domácnostiam platí povinnosť požiadať ešte pred pripojením zdroja o rezervovanú kapacitu pripojenia a oznamovacia povinnosť​ o spustení zdroja do prevádzky​ do 10 dní od uvedenia zdroja do prevádzky , pre malé zdroje do 10 kW bez prostriedkov z programu Zelená domácnostiam platí taktiež oznamovacia povinnosť príslušnej distribučnej spoločnosti. Tieto povinnosti platia aj pre tzv. hybridné systémy​.​
Viď zákon 309/2009, §4a, odsek 2​:
​V prípade, že ide o ​výlučne vlastnú spotrebu, aj v takom prípade je podmienka registrácie takejto inštalácie na ÚRSO (registráciu rieši zákon 251/2012, § 4 ods. 6 energetického zákona).
Napriek tomu, že fotovoltika je užívateľsky a inštalačne pomerne nenáročná technológia, stále ide o zariadenie, ktoré pracuje s elektrickým prúdom. Je preto nutné a žiadúce, aby sa používali certifikované a preverené zariadenia, aby boli splnené technické a legislatívne podmienky požadované zákonom a príslušnou distribučnou spoločnosťou.
07/09/2017 v Distribučky, Malý zdroj podľa §4a, Povinnosti.
← Oznam pre prevádzkovateľov a inštalatérov malých zdrojov do 10 kW v regióne VSD, a.s.
Lokálny zdroj rozprúdil diskusiu medzi odborníkmi →
6 thoughts on “Oznam pre prevádzkovateľov a inštalatérov malých zdrojov do 10 kW v regióne SSED”
17 sep 2017 at 07:15
Pripojil som si UPS, môj rozdiel je len, že akumulátor napájam zo slnečenj energie, ak je noc, napájam ho zo siete. Toto považujem za hybridný systém. Mám to nahlásiť URSO?
17 sep 2017 at 01:45
Áno, je to vaša zákonná povinnosť (energetický zákon 251/2012 § 4 ods. (5)). Tlačivo si môžte vyrobiť podľa zákona sám, alebo využiť pripravené tu: „tlaciva-na-splnenie-oznamovacej-povinnosti-uradu„
11 sep 2017 at 02:53
Prosím, toto je stanovisko SAPI alebo prevádzkovateľa distribučnej sústavy?
Dva odseky za sebou si totiž odporujú. A to:
„pre malé zdroje do 10 kW, čerpajúce prostriedky z programu Zelená domácnostiam platí povinnosť požiadať ešte pred pripojením zdroja o rezervovanú kapacitu pripojenia a oznamovacia povinnosť​ o spustení zdroja do prevádzky​ do 10 dní od uvedenia zdroja do prevádzky , pre malé zdroje do 10 kW bez prostriedkov z programu Zelená domácnostiam platí taktiež oznamovacia povinnosť príslušnej distribučnej spoločnosti. Tieto povinnosti platia aj pre tzv. hybridné systémy​. “
„V prípade, že ide o ​výlučne vlastnú spotrebu, aj v takom prípade je podmienka registrácie takejto inštalácie na ÚRSO (registráciu rieši zákon 251/2012, § 4 ods. 6 energetického zákona).“
Hybridné systémy môžu byť totiž tiež konštruované tak, že ide o výlučne vlastnú spotrebu. Takže platí pre všetky hybridné systémy odsek jedna alebo platí tento odsek len pre niektoré hybridné systémy a pre niektoré platí
odsek 2? Pre ktoré platí odsek jedna a pre ktoré odsek dva?
Z tohto to vôbec nie je jasné. Je tu len vyznačené a podčiarknuté Tieto povinnosti platia aj pre tzv. hybridné systémy​. „
14 sep 2017 at 08:14
Jedná sa o stanovisko SAPI.
Takzvaných hybridných systémov je viacero a nemožno ich považovať za rovnocenné z hľadiska zákona, a nie sú ani nikde presne dané vlastnosti tzv hybridného riešenia.
V princípe platí:
– ak sa jedná o zdroj určený výhradne pre vlastnú spotrebu – v zmysle zákona 251/2012 Z.z. § 4 ods. 2., tak v takomto prípade je pre daný zdroj povinnosť oznámiť spustenie tohto zdroja na ÚRSO
– ak sa nejedná o zdroj určený výhradne pre vlastnú spotrebu (môže to byť aj tzv Hybridné riešenie), tak v tomto prípade sa jedná o MALÝ ZDROJ v zmysle zákona 309/2009 Z.z. § 4a a má práva a povinnosti na základe tohto zákona (žiadosti a prihlásenie na príslušnú DS), avšak okrem týchto povinností má aj povinnosť zaslať oznámenie na ÚRSO
Rozhodne chceme na jasnejšom pochopení a praxi v spolupráci s DS pracovať tak, aby pripájací proces nebol zakonzervovaný z čias veľkých zemných inštalácií (ako máme stále skúsenosť) – ale spĺňal aj bezpečnostné kritériá.
07 sep 2017 at 09:28
Co je myslene ako neprijemna situacia pre technika pracujuceho v terene ?
Prietoky elektriny mozu byt alebo nie ? Moze ist distribucka nad ramec zakona ?
Zaverom listu sa SSE-D vyhrazala, ze bude komunikovat vzniknutu situaciu so SIEA (Zelena domacnostiam), k tomu sa pan Strpka nevyjadril ? Na SIEA skonstatovali, ze to je cisty blud…
14 sep 2017 at 08:04
Nepríjemná situácia z pohľadu DS znamená, že ak je v mieste inštalované FV zariadenie, a technik o ňom nevie, podľa ich vyjadrenia by mohlo prísť k úrazu.
Ohľadom prietokov sa pohľad DS líši. VSD a ZSD – majú povolené prietoky do siete a fakturačné meradlo používajú so vzájomným započítavaním fáz. SSD má prietoky do siete zakázané – ohľadom súčtového merania sme zatiaľ od nich odpoveď na túto otázku nedostali.
PDS by v prvom rade nemala porušovať zákon, otázka, či je v poriadku, keď ide nad jeho rámec je značne sporná, pretože ÚS určil, že PDS nie je orgánom štátnej správy. Na druhej strane je však PDS regulovaným subjektom a to, či koná v rozpore so zákonom by v prvom rade malo posúdiť ÚRSO a SEI.
SSD zastáva stanovisko, že ak nepríde k náprave, a riešenie resp. neriešenie situácie vyvrcholí až k odpojeniu zdroja – tak vtedy sa zdroj prestáva využívať, čím porušil podmienky programu a preto majú za správne komunikovať túto skutočnosť na SIEA. Avšak podľa ich vyjadrení, nie je v ich úmysle zdroje odpájať, ale vzniknutú situáciu vyriešiť, tak aby zdroje (bez prietokov) mohli fungovať ďalej.